VENDIM
Nr. 91, datë 8.2.2017

PËR NJË NDRYSHIM NË VENDIMIN NR. 546, DATË 27.7.2016, TË KËSHILLIT TË MINISTRAVE, “PËR MIRATIMIN E NDRYSHIMIT TË STATUSIT, NGA TOKË BUJQËSORE NË TOKË TRUALL, PËR NDËRTIMIN E STACIONIT TË TRANSFERIMIT TË MBETJEVE 
TË BASHKISË POGRADEC”

Në mbështetje të nenit 100 të Kushtetutës dhe të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Transportit dhe Infrastrukturës, Këshilli i Ministrave
VENDOSI:

1. Në lidhjen nr. 1, bashkëlidhur vendimit nr. 546, datë 27.7.2016, të Këshillit të Ministrave, fshati “Çërravë” zëvendësohet me fshatin “Leshnicë” dhe zona kadastrale “nr. 1387” zëvendësohet me zonën kadastrale “nr. 2420”.
2. Ngarkohen Ministria e Transportit dhe Infrastrukturës, Ministria e Bujqësisë, Zhvillimit Rural dhe Administrimit të Ujërave, Këshilli i Qarkut Korçë, Zyra Vendore e Regjistrimit të Pasurive të Paluajtshme Pogradec dhe Bashkia Pogradec për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI 
Niko Peleshi 


Lidhja 1. Tokë bujqësore (Kategoria VIII)
	Bashkia
	Njësia administrative
	Fshati
	Zona kadastrale
	Numri i pasurisë
	Pronari
	Lloji i pasurisë
	Kategoria e tokës bujqësore
	Truall i kërkuar
(m2)

	Pogradec
	Çërravë
	Leshnicë
	2420
	77
	Tokë Shtet
	Arë
	VIII
	5900

